Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 178/13/4401	Komárno, 27.10.2014
EEČ : 2-30-166-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 16.9.2013, spisová značka 2 Pv 178/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
na tom skutkovom základe, dňa  1.januára 2013 v čase okolo 00.38 hod v XXXXX na ulici XXXXX na parkovisku pred budovou XXXXX kopnutím nohou poškodil ľavé zadné dvere osobného motorového vozidla Citroen C4, evidenčné číslo XXXXX, čím spôsobil poškodenej XXXXX, nar. XXXXX, bytom XXXXX škodu vo výške 771,-eur, ďalej kopnutím nohou poškodil pravé spätné zrkadlo osobného motorového vozidla Seat Leon, evidenčné číslo XXXXX, čím spôsobil poškodenému XXXXX, nar. XXXXX, bytom XXXXX škodu vo výške 198,-eur, taktiež kopnutím nohou poškodil pravé spätné zrkadlo osobného motorového vozidla Citroen C3, evidenčného čísla XXXXX, čím spôsobil poškodenému XXXXX, nar. XXXXX bytom XXXXX škodu vo výške 78,-eur a rovnako kopnutím nohou poškodil aj pravé spätné zrkadlo osobného motorového vozidla Škoda Felícia, evidenčného čísla XXXXX, čím poškodenému XXXXX, nar. XXXXX, bytom XXXXX spôsobil škodu vo výške 76,-eur

Uznesením prokurátora Okresnej prokuratúry Komárno zo dňa 16.9.2013, spisová značka 2 Pv 178/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Prokurátorka Okresnej prokuratúry Komárno uznesením sp. zn. 2 Pv 178/13/4401 zo 16.septembra 2013 rozhodla v zmysle ustanovenia  § 216 odsek 1  Trestného poriadku o podmienečnom zastavení trestného stíhania proti obvinenému mladistvému XXXXX  pre prečin poškodzovania cudzej veci podľa § 245 odsek 1 Trestného zákona, pre ktorý mu bolo dňa 28.mája 2013 vznesené obvinenie uznesením povereného príslušníka PZ Obvodného oddelenia XXXXX, Odboru poriadkovej polície  Okresného riaditeľstva Policajného zboru v XXXXX sp.zn. ČVS: ORP - 196/KN - KN - 2013 na skutkovom základe uvedenom vo výrokovej časti tohto uznesenia. 

           Podľa ustanovenia § 216 odsek 2 Trestného poriadku bola obvinenému stanovená skúšobná doba v trvaní 1 rok, ktorá začala plynúť dňom právoplatnosti uznesenia dňa 08.októbra 2013.   

	V zmysle ustanovenia § 217 odsek 1  Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Skúšobná doba u obvineného uplynula dňa 08.októbra 2013. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

	Po uplynutí skúšobnej doby bol zabezpečený odpis z registra trestov, výpis z evidencie priestupkov Okresného úradu XXXXX, bola vyžiadaná správa z Obvodného oddelenia OR PZ XXXXX a z mesta XXXXX za účelom zistenia, či sa obvinený počas skúšobnej doby dopustil priestupku alebo iného protiprávneho konania.

           Z obsahu zabezpečených správ vyplýva, že sa obvinený nedopustil žiadneho trestného činu ani priestupku, ktorý by odôvodňoval záver pokračovať v trestnom stíhaní.

            Vzhľadom na vyššie uvedené možno konštatovať, že obvinený viedol riadny život počas celej skúšobnej doby za účelom posúdenia  splnenia zákonných  podmienok vyslovenia, že sa v skúšobnej dobe podmienečného zastavenia trestného stíhania osvedčil.

	Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Čambalová
prokurátorka